Queens

Queens esas la maxim estala e granda (segun areo) de la kin distrikti di Nov-York-Urbo.
eta|Loko di Queens en Nov-York
Ol geografiale adjacas la distrikto Brooklyn en la sudwesta parto di Long Island, e komtio Nassau plu fore este en Long Island; pluse, Queens havas aquo-frontieri kun la distrikti Manhattan e la Bronx.  Equivalanta komtio Queens depos 1899, Queens esas la duesma maxim granda distrikto segun habitantaro (dop Brooklyn) kun evaluita 2.339.150 rezidanti en 2015, cirkume 48% de li naskinta en exterlando.  La komtio Queens esas anke la duesma maxim populoza komtio en la stato Nov-York, dop la vicina Brooklyn.

Queens esas la quaresma maxim dense popuoza komtio en Nov-York-Urbo, anke en Usa.  Se la distrikti di Nov-York-Urbo esus nedependanta urbi, Queens esus la quaresma maxim populoza urbo en Usa, dop Los Angeles, Chicago e Brooklyn.  Queens esas la maxim etniale diversa urbana areo en la mondo.

Queens establisesis en 1683 kom un ek la originala 12 komtii di Nov-York.  Ol nomizesis pro la portugalana princino Katarina di Braganza (1638–1705), rejino di Anglia, Skotia ed Irlando.  Ol divenis distrikto di Nov-York-Urbo en 1898, e de 1683 til 1899, la komtio Queens inkluzis la nuna komtio Nassau.

Queens havas la maxim diversa ekonomio del kin distrikti di Nov-York-Urbo.   Ol esas la hemo di JFK International Airport e LaGuardia Airport.  Ica aeroportui esas inter la maxim uzata en la mondo, e la aerospaco super Queens esas la maxim uzata en Usa.  Atraktivi en Queens inkluzas Flushing Meadows Park, Citi Field (hemo dil basbal-esquado New York Mets), laUS Open tenis-turniro, Kaufman Astoria Studios, Silvercup Studios ed Aqueduct Racetrack.  La distrikto havas diversa rezideyi, de alta apartament-edifici en la urbana arei di westa e centrala Queens, quala Jackson Heights, Flushing, Astoria e Long Island City, a preurbana vicineyi en la esta parto dil distrikto quala Little Neck, Douglaston e Bayside.

 Historio 
Europana koloniigo adportis angli e nederlandani, kadre dil kolonio Nov-Nederlando.  Unesma kolonii eventis en 1635, e sequis frua kolonii en Maspeth en 1642, e Vlissingen (nun Flushing) en 1643.  Altra frua kolonii inkluzis Newtown (nun Elmhurst) e Jamaica.  Tamen, ica nova urbi grandaparte habitesis da angli de Nov-Anglia per esta Long Island (komtio Suffolk) sub nederlandana lego.  Pos kapto dil kolonio dal angla e rinomizo kom Nov-York en 1664, la areo (e tota Long Island) konocesis kom Yorkshire.

 Geografio 
Queens situesas en la fora westa parto di geografiala Long Island ed inkluzas kelka mikra insuli, grandaparte en Jamaica-Bayo, parto dil Gateway National Recreation Area,  quo suafoye esas un ek la Nacionala Parki dil Portuo di Nov-York.  La komtio Queens havas areo de 460 km2, ek quo 280 km2 esas lando e 180 km2 (39%) esas aquo.

 Kulturo 
Queens esabas la hemo di famoza artisti quala Tony Bennett, Francis Ford Coppola, Paul Simon e Robert Mapplethorpe.  La nuna poeto-laureato di Queens esas Paolo Javier.

Queens nutris afrikan-usana kulturo, kun la Afrikan Poetry Theatre e la Black Spectrum Theater Company.  Dum la 1940a yari, Queens esis importanta centro di jazo; jaz-muzikisti quala Louis Armstrong, Charlie Parker ed Ella Fitzgerald rezidis en Queens, refujinta del segregaco quon li experiencis en altra parti di Nov-York.

Pluse, multa famoza hip-hop-artisti devenas de Queens, inkluzanta Nas, Run-D.M.C., Kool G Rap, A Tribe Called Quest, LL Cool J, Mobb Deep, 50 Cent e Nicki Minaj,
Kategorio:New York
Kategorio:Usa